A4-0358/98

Päätös neuvoston vahvistamasta yhteisestä kannasta neuvoston direktiivin antamiseksi orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta (C4-0389/98 - 96/0276(SYN))(Yhteistoimintamenettely: toinen käsittely)

Euroopan parlamentti, joka

- ottaa huomioon neuvoston yhteisen kannan C4-0389/98 - 96/0276(SYN),

- ottaa huomioon ensimmäisessä käsittelyssä antamansa lausunnon ((EYVL C 34, 2.2.1998, s. 75.)) komission ehdotuksesta neuvostolle KOM(96)0538 - 96/0276(SYN) ((EYVL C 99, 26.3.1997, s. 32.)),

- ottaa huomioon komission muutetun ehdotuksen ((EYVL C 126, 24.4.1998, s. 8.)),

- neuvoston kuultua sitä EY:n perustamissopimuksen 189 c artiklan mukaisesti,

- ottaa huomioon työjärjestyksensä 67 artiklan,

- ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0358/98);

1. Tarkistaa yhteistä kantaa seuraavasti;

2. Kehottaa puhemiestään välittämään tämän päätöksen neuvostolle ja komissiolle.

(Tarkistus 2)

Johdanto-osan 10 a kappale (uusi)

>Alkuperäinen teksti>

>EP:n äänestyksessä hyväksytty teksti>

10a. ihmisille, jotka joutuvat säännöllisesti tekemisiin orgaanisten liuottimien kanssa työssään, aiheutuu sellaisia terveysriskejä, että ennalta ehkäisevät toimet ovat tarpeen,

(Tarkistus 3)

Johdanto-osan 23 a kappale (uusi)

>Alkuperäinen teksti>

>EP:n äänestyksessä hyväksytty teksti>

23a. jäsenvaltioiden on toteutettava asianmukaiset toimenpiteet kehityksen edistämiseksi parhaan käytettävissä olevan tekniikan osalta direktiivissä 96/61/EY esitettyjen periaatteiden mukaisesti orgaanisista liuottimista ja orgaanisista yhdisteistä ympäristöön kohdistuvien päästöjen minimoimiseksi,

(Tarkistus 4)

Johdanto-osan 24 a kappale (uusi)

>Alkuperäinen teksti>

>EP:n äänestyksessä hyväksytty teksti>

24a. täydennyksenä tähän direktiiviin komissio antaa määräyksiä liuottimia sisältävien tuotteiden markkinoinnista sekä kaupallisen että yksityisen käytön osalta (esim. maalaamot, kotikäyttö), jotta voitaisiin rajoittaa myös muita kuin laitoksista peräisin olevia VOC-päästöjä, joiden osuus kaikista päästöistä on tällä hetkellä noin 30 %,

(Tarkistus 5)

Johdanto-osan 24 b kappale (uusi)

>Alkuperäinen teksti>

>EP:n äänestyksessä hyväksytty teksti>

24b. komissio tutkii, miten liitteissä mainittujen kynnysarvojen alapuolella toimivat laitokset voitaisiin ottaa huomioon tulevissa määräyksissä; tähän sisältyy myös määräys, joka koskee ajoneuvojen korjausmaalaukseen tarkoitettuja tuotteita, joiden osalta kynnysarvo on nolla,

(Tarkistus 6)

Johdanto-osan 24 c kappale (uusi)

>Alkuperäinen teksti>

>EP:n äänestyksessä hyväksytty teksti>

24c. jäsenvaltiot, jotka ovat edenneet yhteisöä pidemmälle vaarallisten orgaanisten liuottimien korvaamisessa, voivat soveltaa tiukempia rajoituksia,

(Tarkistus 7)

2 artiklan 2 kohta

>Alkuperäinen teksti>

2) 'olemassa olevalla laitoksella' toimivaa laitosta tai ennen tämän direktiivin voimaansaattamista voimassa olevan lainsäädännön mukaisesti luvan saanutta tai rekisteröityä laitosta tai laitosta, joka on jättänyt toimivaltaisen viranomaisen näkemyksen mukaan täydellisen lupahakemuksen edellyttäen, että kyseinen laitos otetaan käyttöön viimeistään vuoden kuluttua tämän direktiivin voimaansaattamisesta.

>EP:n äänestyksessä hyväksytty teksti>

2)

'olemassa olevalla laitoksella' toimivaa laitosta tai ennen tämän direktiivin voimaansaattamista voimassa olevan lainsäädännön mukaisesti luvan saanutta tai rekisteröityä laitosta tai laitosta, joka on jättänyt toimivaltaisen viranomaisen näkemyksen mukaan täydellisen lupahakemuksen edellyttäen, että kyseinen laitos otetaan käyttöön viimeistään kahden vuoden kuluttua tämän direktiivin voimaansaattamisesta.

(Tarkistus 8)

7 artiklan 1 kohta

>Alkuperäinen teksti>

1. Komissio varmistaa, että jäsenvaltioiden ja kyseessä olevien toimintojen kesken vaihdetaan tietoja orgaanisten aineiden ja niitä mahdollisesti korvaavien aineiden käytöstä. Se arvioi käyttökelpoisuutta, mahdollisia vaikutuksia ihmisten terveyteen ja ympäristöön sekä taloudellisia vaikutuksia, erityisesti käytettävissä olevien vaihtoehtojen kustannuksia ja hyötyä koskevia kysymyksiä, ohjeiden antamiseksi sellaisten aineiden ja tekniikoiden käytöstä, joiden mahdolliset vaikutukset ilmaan, veteen, maaperään, ekosysteemeihin ja ihmisten terveyteen ovat mahdollisimman vähäiset. Komissio julkaisee toimintokohtaiset ohjeet tietojen vaihdon jälkeen.

>EP:n äänestyksessä hyväksytty teksti>

1.

Komissio varmistaa, että jäsenvaltioiden ja kyseessä olevien toimintojen kesken vaihdetaan tietoja orgaanisten aineiden ja niitä mahdollisesti korvaavien aineiden käytöstä. Se arvioi käyttökelpoisuutta, mahdollisia vaikutuksia ihmisten terveyteen yleensä ja altistumista työssä erityisesti ja mahdollisia vaikutuksia ympäristöön sekä taloudellisia vaikutuksia, erityisesti käytettävissä olevien vaihtoehtojen kustannuksia ja hyötyä koskevia kysymyksiä, ohjeiden antamiseksi sellaisten aineiden ja tekniikoiden käytöstä, joiden mahdolliset vaikutukset ilmaan, veteen, maaperään, ekosysteemeihin ja ihmisten terveyteen ovat mahdollisimman vähäiset. Komissio julkaisee toimintokohtaiset ohjeet tietojen vaihdon jälkeen.

(Tarkistus 9)

8 artiklan 2 kohta

>Alkuperäinen teksti>

2. Jäsenvaltioiden on varmistettava, että poistokanavia, joihin on liitetty puhdistinlaitteita ja joista lopullisessa poistokohdassa aiheutuva päästö on keskimäärin yli 10 kg/h kokonaishiiltä, jatkuvasti seurataan sen varmistamiseksi, että niiden vaatimuksia noudatetaan.

>EP:n äänestyksessä hyväksytty teksti>

2.

Jäsenvaltioiden on varmistettava, että päästöjä poistokanavista, joihin on liitetty puhdistinlaitteita ja joista lopullisessa poistokohdassa aiheutuva päästö on keskimäärin yli 10 kg/h kokonaishiiltä, jatkuvasti seurataan tai mitataan jollakin vastaavalla menetelmällä.

(Tarkistus 10)

Liite I, kahdestoista otsake (Ajoneuvojen korjausmaalaus)

>Alkuperäinen teksti>

- direktiivissä 70/156/ETY määritettyjen maantieajoneuvojen teollinen tai kaupallinen maalaustoiminto tai siihen liittyvät rasvanpoistotoiminnot tai niiden osat, jotka suoritetaan osana ajoneuvon korjausta, entistämistä tai koristelua tuotantolaitosten ulkopuolella, sekä ajoneuvojen alkuperäinen maalaus korjaustyyppisillä materiaaleilla, kun se suoritetaan alkuperäisen tuotantolinjan ulkopuolella.

>EP:n äänestyksessä hyväksytty teksti>

- direktiivissä 70/156/ETY määritettyjen maantieajoneuvojen teollinen tai kaupallinen maalaustoiminto tai siihen liittyvät rasvanpoistotoiminnot tai niiden osat, jotka suoritetaan osana ajoneuvon korjausta, entistämistä tai koristelua tuotantolaitosten ulkopuolella, sekä ajoneuvojen alkuperäinen maalaus korjaustyyppisillä materiaaleilla, kun se suoritetaan alkuperäisen tuotantolinjan ulkopuolella

tai kun ajoneuvo kuuluu luokkaan 0.

(Tarkistus 11)

Liite II A, ensimmäinen taulukko, 13 rivi

>TABLE>

(Tarkistus 12)

Liite III, 4 kohdan i alakohdan c alakohta

>Alkuperäinen teksti>

c) Direktiivin 5 artiklan 5 kohdan b alakohdan ii alakohdan vaatimusten noudattamisen arvioimiseksi liuottimien hallintasuunnitelma olisi tehtävä vuosittain, jotta kokonaispäästöt kaikista asiaankuuluvista toiminnoista voidaan määrittää, ja tätä lukua olisi sitten verrattava niihin kokonaispäästöihin, jotka olisivat aiheutuneet, jos liitteessä II esitetyt vaatimukset olisi täytetty kunkin toiminnon osalta erikseen.

>EP:n äänestyksessä hyväksytty teksti>

c)

Direktiivin 5 artiklan 5 kohdan b alakohdan ii alakohdan vaatimusten noudattamisen arvioimiseksi liuottimien hallintasuunnitelma olisi tehtävä joka kolmas vuosi, jotta kokonaispäästöt kaikista asiaankuuluvista toiminnoista voidaan määrittää, ja tätä lukua olisi sitten verrattava niihin kokonaispäästöihin, jotka olisivat aiheutuneet, jos liitteessä II esitetyt vaatimukset olisi täytetty kunkin toiminnon osalta erikseen.